Document ID: /roh_data/filtered/fineweb-2-filterrobots_roh.jsonl.gz/1402

La Belgia ha gudagnà il gieu decisiv per l'emprim plaz en la gruppa G cun 1:0 cunter l'Engalterra. Il sulet gol da la partida ha Michy Batshuayi sajetta. Uschia frunta la Belgia en l'otgavelfinal sin il segund da la gruppa H il Giapun. Ils Englais giogan cunter la Columbia.
En l'auter gieu da la gruppa G ha la Tunesia battì il Panama cun 2:1.
Columbia ed il Giapun victurs da la gruppa H
Avant il gieu era la Columbia anc cnap sut il stritg da qualificaziun. Cun la victoria cunter il Senegal è la chaussa però clera: La Columbia è vinavant. En il segund gieu ha la victoria da la Pologna cunter il Giapun bain betg gidà la Pologna (ch'aveva avant 0 puncts). Però ha il Giapun uschia gì tuttina blers puncts sco il Senegal – ed era la medema differenza da gols. Uschia sa qualifitgescha quella equipa cun las pli paucas cartas melnas e cotschnas: il Giapun.
RR novitads 22:00